section_heading: Vojna karijera
paragraph_text: Josef von Paic je rođen 18. travnja 1865. u Otočcu. Pohađao je Terezijansku vojnu akademiju koju završava 1887., nakon čega od kolovoza iste godine s činom poručnika služi u 12. pješačkoj pukovniji. Od 1896. do 1899. pohađa Ratnu školu u Beču, da bi od studenog 1903. služio u operativnom odjelu Glavnog stožera. U studenom 1907. promaknut je u čin bojnika, dok čin potpukovnika dostiže u svibnju 1911. godine. Potom u svibnju 1912. postaje zapovjednikom 22. poljsko-lovačke bojne, da bi u kolovozu 1913. bio raspoređen na službu u stožer XIV. korpusa sa sjedištem u Innsbrucku gdje je u prosincu 1913. imenovan načelnikom stožera. U svibnju 1914. promaknut je u čin pukovnika.Österreichisches Staatsarchiv, pristupljeno 27. veljače 2021.